Na podlagi 58. člena Zakona o javnih uslužbencih (Ura.l. RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE in [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb, v nadaljevanju: ZJU) Upravna enota Kočevje, Ljubljanska cesta 26, Kočevje, objavlja javni natečaj za zasedbo prostega uradniškega delovnega mesta za nedoločen čas, za delovno mesto:

**SVETOVALEC, v Oddelku za okolje in občo upravo, (šifra DM 23)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/ visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* opravljen strokovni izpit iz upravnega postopka druge stopnje,
* obvezno usposabljanje za imenovanje v naziv,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* zbiranje, urejanje, in priprava podatkov za oblikovanje zahtevnejših gradiv
* samostojno oblikovanje manj zahtevnih gradiv s predlogi ukrepov
* vodenje in odločanje v zahtevnih upravnih postopkih prvi stopnji
* opravljanje drugih upravnih nalog podobne zahtevnosti

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja, kar določa 31. člen Zakona o splošnem upravnem postopku (Uradni list RS, št. 24/06-uradno prečiščeno besedilo, 105/06-ZUS-1, 126/07, 65/08, 8/10, 82/13, [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb).

Prav tako se bo pri izbranem kandidatu preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat, obvezno usposabljanje za naziv, opraviti najpozneje v enem letu od sklenitve pogodbe o zaposlitvi, na katerega ga bo napotil predstojnik, v skladu s prvim odstavkom 89. člena ZJU. Kot opravljeno usposabljanje šteje opravljen strokovni izpit za imenovanje v naziv ali udeležba na pripravah za imenovanje v naziv v skladu z določbami ZJU.

**Prijava mora vsebovati:**

1. izjavo kandidata o izpolnjevanju pogoja zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu ter stopnja zahtevnosti posameznega delovnega mesta),
3. izjavo kandidata da :

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,

- da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega natečajnega postopka dovoljuje Upravni enoti Kočevje pridobitev podatkov iz 3. točke iz uradne evidence,
2. izjavo kandidata, da je seznanjen in dovoljuje, da bo Upravna enota Kočevje podatke, ki jih je navedel v prijavi na prosto delovno mesto, obdelovala za namen izvedbe javne objave.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oz. magisterijem znanosti (prejšnjim) ali magistrsko izobrazbo (druga bolonjska stopnja).

Ustreznost kandidatov se bo presojala na podlagi priloženih izjav. Lahko pa tudi na podlagi razgovora s kandidati ali s pisnim preverjanjem, oziroma s pomočjo morebitnih drugih metod preverjanja primernosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10), se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu svetovalec opravljal v uradniškem nazivu svetovalec III (izhodiščni plačni razred: 31 oz. 1.542,77 € bruto), z možnostjo napredovanja v višji naziv svetovalec II in svetovalec I. Z izbranim kandidatom bo sklenjena pogodba o zaposlitvi za  nedoločen čas, s polnim delovnim časom, in štiri mesečnim poskusnim delom. Delo se bo opravljalo v prostorih upravne enote Kočevje, Ljubljanska cesta 26, Kočevje.

Kandidat obvezno vloži prijave na priloženem obrazcu vloga za zaposlitev, ki je sestavni del tega razpisa in ga pošljejo v zaprti ovojnici z označbo: »za javni natečaj svetovalec DM 23” na naslov: Upravna enota Kočevje, Ljubljanska cesta 26, 1330 Kočevje, v roku 8 dni po objavi na osrednjem spletnem mestu državne uprave Republike Slovenije, https://www.gov.si/zbirke/delovna-mesta/, in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: ue.kocevje@gov.si, pri čemer veljavnost prijave ni pogojena z elektronskim podpisom.

Obvestilo o končanem izbirnem postopku bo objavljeno na spletišču državne uprave, portalu GOV.SI, https://www.gov.si/zbirke/delovna-mesta/. Kandidati bodo o izbiri obveščeni najkasneje v roku 60 dni po izbiri. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Informacije o delovnem področju daje Polonca Bartol, vodja Oddelka za okolje in občo upravo, na telefonski številki 01/8938-306 vsak dan med med 8.00 in 09.00 uro, informacije o izvedbi javnega natečaja daje Milanka Kitić, na telefonski številki 01/8938-326.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

|  |  |
| --- | --- |
|  |  |